wickkiey/tamil-wikipedia-chunked huggingface dataset:
# சி. பன்னீர் செல்வம் (எழுத்தாளர்)

## இலக்கியத்துறையில்

1964ம் ஆண்டில் கல்லூரியில் கற்கும் காலத்திலிருந்தே இலக்கியத்துறையில் ஈடுபடத் தொடங்கிய இவரின் முதல் ஆக்கம் இலங்கை சாகித்திய மண்டல சிறுகதைப்போட்டியில் முதற்பரிசாக பொற்பதக்கம் வென்று 1965ம் ஆண்டு 'தாயின் மடியில்' எனும் தலைப்பில் 'வீரகேசரி' பத்திரிகையில் இடம்பெற்றது. வான் அலைகளில் இவரது முதலாவது ஆக்கம் 1970ம் ஆண்டு இலங்கை வானொலியில் ஒலித்தது. இதுவரை 75 சிறுகதைகளையும், 60 கவிதைகளையும், 20 கட்டுரைகளையும், 2 குறுநாவல்களையும், 2 நாடகங்களையும், 1 நாவலையும் எழுதியுள்ளார்.அச்சில் வராத பல சிறுகதைகளும், இரண்டு நாவல்களும், மலையக மக்கள் வாழ்வை மையமாகக் கொண்ட காவியமும் கைவசமுள்ளன.  
இவரின் இத்தகைய ஆக்கங்கள் இலங்கையில் வீரகேசரி, செய்தி, அஞ்சலி, சுதந்திரன், குன்றின்குரல், மித்திரன், தேசாபிமாணி போன்ற பத்திரிகைகளிலும், வானொலியிலும் இடம்பெற்றுள்ளன. இந்தியாவில் கல்கி, ஆனந்தவிகடன், குங்குமம், சாவி, ராணி, அமுதசுரபி, கலைமகள், தினமணி, ரத்னபாலா, தாமரை உள்ளிட்ட சுமார் 35க்கும் மேற்பட்ட பத்திரிகைகளிலும், சிற்றிதழ்களிலும் பிரசுரமாகியுள்ளன.
# சி. பன்னீர் செல்வம் (எழுத்தாளர்)

## வென்றுள்ள பரிசில்கள்

- 1965ம் ஆண்டு இலங்கை சாகித்திய மண்டலம் நடத்திய மாணவர்களுக்கான சிறுகதைப்போட்டியில் முதல் பரிசான 'தங்கம்'
- 1968ம் ஆண்டில் இலங்கை கலைக்கழகம் நடத்திய நாடகப் போட்டியில் முதலாமிடம்.
- 'வீரகேசரி' பத்திரிகை அகில இலங்கை ரீதியில் நடத்திய மலைநாட்டு சிறுகதைப் போட்டியில் 1967ம் ஆண்டிலும் 1970ம் ஆண்டிலும் பரிசு.
- 1971ம் ஆண்டிலும் சாகித்திய மண்டல சிறுகதைப் போட்டியில் முதலிடம்.
*** சிறுகதைகளுக்கான பரிசில்கள்,** பிரான்ஸ் நாட்டிலிருந்து ஐரோப்பிய தமிழ் எழுத்தாளர் ஒன்றியம் (1990)Association of Tamil Writers in Europe 'தனிநாயகம் அடிகளார்' நினைவாக அகில உலக ரீதியில் நடத்திய சிறுகதைப் போட்டியில் முதலாமிடம்  
அதேபோல குங்குமம், தினமணிக்கதிர், ராணி, ஆனந்தவிகடன், அமுதசுரபி,ரத்னபால உள்ளிட்ட பத்திரிகைகளினால் அவவப்போது நடத்தப்பட்ட சிறுகதைப் போட்டிகளின் போதும் பரிசு.  
*** நாடகத்துறைக்கான பரிசு:-** தமிழ்நாடு இயல் இசை நாடகமன்றப் பரிசுகள். வானொலி நாடகப் பரிசுகள்.  
**குறுநாவலுக்கான பரிசுகள்:-** சாவி, சுபமங்களா ஆகிய இதழ்கள் நடத்திய குறுநாவல் போட்டிகளின் பரிசுகள்.  
**கவிதைக்கான பரிசுகள்:-** இலண்டன் 'சுடரொளி' வெளியீட்டுக் கழகம் நடத்திய இரண்டாவது உலகக் கவிதைப் போட்டியில் இரண்டாம் பரிசு, பல சிற்றிதழ்கள், ஆண்டு மலர்களின் பரிசுகள்.  
**நாவல்**
கி.வா.ஜ. நூற்றாண்டு விழாவினை முன்னிட்டு இந்தியாவில் முன்னணி இலக்கியச் சஞ்சிகைகளில் ஒன்றான 'கலைமகள்' நடத்திய நாவல் போட்டியில் இவரால் எழுதப்பட்ட நாவலான 'விரல்கள்|' முதல் பரிசுக்குரியதாகத் தெரிவு செய்யப்பட்டது.
# சி. பன்னீர் செல்வம் (எழுத்தாளர்)

## தொகுப்பு நூல்கள்

இவரின் ஆக்கங்கள் இடம்பெற்றுள்ள தொகுப்பு நூல்களை பின்வருமாறு
- இருபதாம் நூற்றாண்டின் ஈழத்துச் சிறுகதைகள் (முதல் தொகுதி - வெள்ளிப்பாதரசம்)
- மலையகச் சிறுகதைகள்
- கதைக் கனிகள் (சிறுகதைத் தொகுதி)
- பசி (இலக்கியச் சிந்தனை வெளியீடு)
- சுதந்திரன் சிறுகதைகள்
- Dream Boat ஆங்கிலச் சிறுகதைத் தொகுப்பில் இரண்டு கதைகள்.
- கீழைநாட்டு கவிதை மஞ்சரி
- எங்கெங்கும் அன்னியமாக்கப்பட்டவர்கள்
- பொன்விடியல் (ஆய்வு நூல்கள்)
- புதுயுகத் தமிழர் (கவிதைத் தொகுதி)
# பன்னீர்செல்வம்

**பன்னீர்செல்வம்** அல்லது **பன்னீர் செல்வம்** என்ற தலைப்பில் உள்ள கட்டுரைகள்:  
- சர். அ.தா.பன்னீர் செல்வம், (1888-1940), சென்னை மாநில சட்டமன்ற உறுப்பினர்
- ஓ. பன்னீர்செல்வம், முன்னாள் தமிழக முதல்வர் மற்றும் முன்னாள் தமிழக துணை முதல்வர்
- சி. பன்னீர் செல்வம், எழுத்தாளர்
- எம். ஆர். கே. பன்னீர்செல்வம், தமிழக அமைச்சர்
- என். பன்னீர்செல்வம், காங்கிரஸ் கட்சியைச் சேர்ந்த அரசியல்வாதி
- எம். பன்னீர்செல்வம், திமுக அரசியல்வாதி
- காஞ்சி பன்னீர்செல்வம், அதிமுக அரசியல்வாதி
# ராவத்பாட்டா

**ராவத்பாட்டா** இந்தியாவில் இராசத்தான் மாநிலத்தில் சித்தோர்கார் மாவட்டத்தின்]ஒரு நகராட்சியாகும். கோட்டாவில் இருந்து இந்நகரம் சுமார் 50 கிலோ மீட்டர் தொலைவிலிலுள்ளது. ராவத்பாட்டாவில் இருந்து கோட்டா வழியாக இந்தியாவில் பல இடங்களுக்குச் செல்லலாம். இந்த நகரத்தில் எட்டு அணு மின் நிலையங்கள், ஒரு அணு எரிபொருள் வளாகம் மற்றும் ஒரு கன நீர் ஆலை உள்ளன. ராவத்பட்டாவில் இராசத்தானின் மிகப்பெரிய அணையான ராணா பிரதாப் சாகர் அணை உள்ளது, இது சம்பல் ஆற்றின் மீது கட்டப்பட்டுள்ளது. இந்த அணை 172 மெகாவாட் நீர் மின் நிலையத்துடன் பொருத்தப்பட்டுள்ளது.  
1970 ஆம் ஆண்டுகளில் இருந்து இந்திய அணு மின் கழகம் இங்கு அணு உலைகளில் இருந்து மின்சாரம் உற்பத்தி செய்யும் உலைகளை செயல்படுத்தி வருகிறது. அணு மின் நிலையத்தின் மன்றம் ஒன்று இங்கே பள்ளிக்கூடங்களை நடத்தி வருகின்றனர். இந்திய அணு மின் கழகம் இங்கு ஒரு மருத்துவமனையையும் செயல்படுத்தி வருகிறது. இங்குள்ள அணு மின் நிலையங்களின் செயல்பாட்டைப் பார்க்கவும் மக்கள் வருகிறார்கள்.  
ராவத்பட்டா பேரூராட்சி டிசம்பர் 31, 1997 அன்று நகராட்சியாக பதவி உயர்வு பெற்றது.
# ராவத்பாட்டா

## புவியியல்

இதன் அமைவிடம் at 24°56′N 75°35′E / 24.93°N 75.58°E.சராசரி உயரம் 325 மீட்டர் (1066 அடி)  
மக்கள் தொகை:34,677, இதில் ஆண்கள் 53%, பெண்கள் 47%.சராசரி படித்தவர்கள் விகிதம்:73%.
# ராவத்பாட்டா

## சுற்றுலாத் தலங்கள்

இங்கு அருகாமையில் உள்ள சுற்றுலாத்தலங்கள்:  
ராணாப் பிரதாப் சாகர் அணைக்கட்டு:  
ராணா பிரதாப் சாகர் அணைக்கட்டு (Rana Pratap Sagar Dam) சம்பல் ஆற்றின் குறுக்கே கட்டிய அணையாகும். நீர் மின் நிலையமும் இங்கு செயல்படுகிறது. அருகிலுள்ள விக்ரம் நகரில் உள்ள ஒரு சிறு குன்றில் ராணா பிரதாப் சிங்கின் உருவச்சிலை வைக்கப்பெற்றுள்ளது.  
ஒன்பதாம் நூற்றாண்டில் அருகிலுள்ள பரோலி கிராமத்தில் கட்டிய பரோலி கோயில் வளாகம் (Baroli Temple complex) புகழ் பெற்றதாகும்.  
சம்பல் ஆறும் பாமினி ஆறும் சேரும் இடத்தில் பைன்ஸ்ரோத் கர் கோட்டையை (Bhainsroad Garh Fort) பார்க்கவும் பயணிகள் வருகிறார்கள்.  
அருகில் உள்ள பராஜர் நீர்வீழ்ச்சித்தலத்தையும் (Parajhar Waterfalls) பார்க்க பயணிகள் வருவதுண்டு. நீர்வீழ்ச்சி காரணமாகப் பாறைகள் இயற்கையாகவே சிற்பங்கள் போலக் காண்பதை இங்கு நாம் பார்க்கலாம். அருகாமையில் இறைவன் பரமசிவனை வழிபடும் ஒரு குகைக் கோயிலும் உள்ளது. மகா சிவராத்திரி அன்று மக்கள் இங்கு கூட்டம் கூட்டமாக வந்து வழிபடுகிறார்கள்.  
அருகாமையில் அமைந்த சேடில் அணைக்கட்டைப் (Saddle Dam) பார்ப்பதற்கும் இங்கு பயணிகள் வருவதுண்டு.  
அராவல்லிப் பள்ளத்தாக்கு மிகவும் இயற்கையின் எழில் கொஞ்சும் இடமாகும். இதன் நடுவில் அமைந்துள்ள நீம் கேரா வயல்களும் (Neem Khera Farms) மிகவும் அழகாக அமைந்ததாகும்.  
மழைக்காலத்தில் அருகில் உள்ள கேபார்நாத் என்ற இடத்தில் நீர் வீழ்ச்சியும், அருகாமையில் அமைந்த கோயிலும் (Geparnath falls and Temple) மக்களைக் கவரும் இடங்களாகும்.
# மூக்கையூர்

**மூக்கையூர்** (Mookkaiyur), இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டத்தில், கடலாடி வட்டத்தில், இருக்கும் ஓர் ஊர் ஆகும். இக்கிராமம் மேல் மூக்கையூர் மற்றும் கீழ் மூக்கையூர் என இரு பிரிவுகளாகக் காணப்படுகின்றது.
# மூக்கையூர்

## அமைவிடம்

மூக்கையூர் இராமநாதபுரம் நகரில் இருந்து தென்மேற்காக அன் அளவாக 55 கி.மீ தூரத்தில் உள்ளது.
# மூக்கையூர்

## புவியியல்

கடற்கரை கிரமமாகும், மற்றும் குண்டாறு இதன் அருகில் மன்னார் வளைகுடாவில் கலக்கின்றது.
# மூக்கையூர்

## நிர்வாக அலகு

- மாவட்டம்: இராமநாதபுரம்
- வருவாய் கோட்டம்: பரமகுடி
- வட்டம்: கடலாடி
- வருவாய் கிராமம்: மூக்கையூர்
- ஊராட்சி ஒன்றியம்: கடலாடி
- ஊராட்சி மன்றம் (பஞ்சாயத்து): மூக்கையூர்
# மூக்கையூர்

## வெளி இணைப்பு

தமிழ்நாடு அரசு
# சிக்கல் (இராமநாதபுரம்)

**சிக்கல்** (ஆங்கிலம்:*Sikkal*), இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டத்தில், பரமகுடி வருவாய் கோட்டம், கடலாடி வட்டத்தில் இருக்கும் ஓர் ஊர் ஆகும்.
# சிக்கல் (இராமநாதபுரம்)

## அமைவிடம்

ஏர்வாடி ஊரில் இருந்து வடமேற்காக சுமார் ஒன்பது கி.மீ. தூரத்திலும், இராமநாதபுரம் நகரில் இருந்து தென்மேற்காக 30 கி.மீ. தூரத்திலும் அமைந்துள்ளது.
# சிக்கல் (இராமநாதபுரம்)

## நிர்வாக அலகு

- மாவட்டம்: இராமநாதபுரம்
- வருவாய் கோட்டம்: பரமகுடி
- வட்டம்: கடலாடி
- வருவாய் கிராமம்: சிக்கல்
- ஊராட்சி ஒன்றியம்: கடலாடி
- ஊராட்சி மன்றம்(பஞ்சாயத்து): சிக்கல்
# சிக்கல் (இராமநாதபுரம்)

## வெளி இணைப்பு

தமிழ்நாடு அரசு
# ஏர்வாடி (இராமநாதபுரம்)

**ஏர்வாடி** (ஆங்கிலம்:*Erwadi*), இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டத்தில், பரமகுடி வருவாய் கோட்டம், கடலாடி வட்டத்தில் இருக்கும் ஒரு ஊர் ஆகும்.  
ஊராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் பேரூராட்சியாக தரம் உயர்த்தப்பட்டது.  
இவ்வூரில்தான் பிரசித்தி பெற்ற, மகான் சுல்தான் செய்யது இபுராகிம் பாதுசா நாயகம் அடங்கியுள்ள ஏர்வாடி தர்கா அமைந்துள்ளது. இந்த தர்காவில் நடக்கும் சந்தனக்கூடு விழாவானது இந்துக்கள் மற்றும் இசுலாமியர்களால் இணைந்து நடத்தப்படும் சமூக மத நல்லிணக்க விழாவாகும்.
# ஏர்வாடி (இராமநாதபுரம்)

## அமைவிடம்

கீழக்கரை நகரில் இருந்து மேற்காக அன்னளவாக 10 கி.மீ. தூரத்திலும் இராமநாதபுரம் நகரில் இருந்து தென்மேற்காக 25 கி.மீ. தூரத்திலும் அமைந்துள்ளது.
# ஏர்வாடி (இராமநாதபுரம்)

## நிர்வாக அலகு

- மாவட்டம்: இராமநாதபுரம்
- வருவாய் கோட்டம்: பரமகுடி
- வட்டம்: கீழக்கரை
- வருவாய் கிராமம்: ஏர்வாடி
- ஊராட்சி ஒன்றியம்: கடலாடி
- ஊராட்சி மன்றம் (பஞ்சாயத்து): ஏர்வாடி
# அளவன்குளம்

**அளவன்குளம்** (ஆங்கிலம்:*Alavankulam*), இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டத்தில், பரமக்குடி வருவாய் கோட்டம், கடலாடி வட்டத்தில் இருக்கும் ஒரு ஊர் ஆகும்.
# அளவன்குளம்

## அமைவிடம்

கீழக்கரை நகரில் இருந்து வடமேற்காக அன் அளவக 19 கி.மீ. தூரத்திலும் இராமநாதபுரம் நகரில் இருந்து தென்மேற்காக 20 கி.மீ. தூரத்திலும் அமைந்துள்ளது.
# அளவன்குளம்

## நிர்வாக அலகு

- மாவட்டம்: இராமநாதபுரம்
- வருவாய் கோட்டம்: பரமகுடி
- வட்டம்: கடலாடி
- வருவாய் கிராமம்: அளவன்குளம்
- ஊராட்சி ஒன்றியம்: கடலாடி
- ஊராட்சி மன்றம் (பஞ்சாயத்து)
# அளவன்குளம்

## வெளி இனைப்பு

தமிழ்நாடு அரசு
# தேனி மாவட்டப் பொது நூலகங்கள்

தேனி மாவட்டத்தில், தமிழ்நாடு அரசு நூலகங்களின் ஒரு அங்கமாக விளங்கும் தேனி மாவட்ட நூலக ஆணைக்குழுவின் கீழ் ஒரு மாவட்ட மைய நூலகம் 70 கிளை நூலகம், 51 ஊர்ப்புற நூலகம் மற்றும் 22 பகுதிநேர நூலகம் என மொத்தம் 150 நூலகங்கள் செயல்பட்டு வருகின்றன..
# தேனி மாவட்டப் பொது நூலகங்கள்

## நூலகப் பயன்பாடு

தேனி ஊர்ப்புற மாவட்டத்திலுள்ள அனைத்துப் பொது நூலகங்களிலும் உள்ள நூல்கள் மற்றும் பயன்பாடுகள் குறித்த விபரங்கள் கீழ்காணும் அட்டவணையில் தரப்பட்டுள்ளன. (நாள்: 13-10-2010)
| உறுப்பினர்கள் | 1,01,569 |  |
| --- | --- | --- |
| கிடைக்கக் கூடிய நூல்கள் | 11,91,236 |  |
| பயன்பாட்டாளர்கள் | 14,33,782 |  |
| காலக்கெடுவில் வழங்கப்பட்ட நூல்கள் | 3,37,272 |  |
| குறிப்புகளுக்காக வழங்கப்பட்ட நூல்கள் | 11,05,579 | } |
# தேனி மாவட்டப் பொது நூலகங்கள்

## புரவலர்கள்

நூலகத்தில் ரூபாய் ஆயிரம் செலுத்துபவர்கள் நூலகப் புரவலர்களாகவும், ரூபாய் ஐந்து ஆயிரம் செலுத்துபவர்கள் பெரும் புரவலராகவும் சேர்த்துக் கொள்ளப்படுகின்றனர். தேனி மாவட்டத்தில் இதுவரை 1029 பேர் புரவலர்களாகவும், இரண்டு பேர் பெரும் புரவலர்களாகவும் சேர்ந்துள்ளனர்.
# தேனி மாவட்டப் பொது நூலகங்கள்

## இடிந்து விழும் நிலையில் உள்ள நூலகம்

தேனி மாவட்டம் போடிநாயக்கனூர் ஒன்றியத்துக்கு உட்பட்ட சிலமலை ஊராட்சியில் அரசு பொது நூலக கிளை உள்ளது. இந்த நூலகம் முறையான பராமரிப்பு இன்றி காங்கிரீட் மேற்கூரை மிகவும் சிதிலமடைந்து இடிந்து விழும் அபாய நிலையில் உள்ளது.
# வாலிநோக்கம்

**வாலிநோக்கம்** (ஆங்கிலம்:*Valinokkam*), இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டத்தில், பரமக்குடி வருவாய் கோட்டம், கடலாடி வட்டத்தில் இருக்கும் ஒரு ஊர் ஆகும். உப்பு, சிப்பி பாறைகள், விசாலமான மணல் பரப்பு ஆகிய சிறப்புகளை தன்னகத்தே கொண்ட இயற்கை எழில் கொஞ்சும் வாலிநோக்கம் கடற்கரையின்அழகை ரசிக்க ஏராளமான சுற்றுலா பயணிகள் வருகின்றனர். நீண்ட, விசாலமான மணல் பரப்பு, சிப்பி, உப்பு பாறைகள், வாலிமுனை, யானைபார் தீவுகளை தன்னகத்தே கொண்ட எழில் கொஞ்சும் கடற்கரை பகுதியாக திகழ்கிறது.
# வாலிநோக்கம்

## பெயர் காரணம்

இராமாயணத்தில், இக்கடற்கரையிலிருந்து இலங்கையை வாலி உற்றுநோக்கியதால் இவ்வூர் வாலிநோக்கம் எனப் பெயர் பெற்றதாக கூறப்படுகிறது.
# வாலிநோக்கம்

## அமைவிடம்

தூத்துக்குடி நகரில் இருந்து வடகிழக்கே அதன் அளவாக 90 கி.மீ. தூரத்திலும் இராமநாதபுரம் நகரில் இருந்து தென்மேற்காக 45 கி.மீ. தூரத்திலும் அமைந்துள்ளது. மூன்று புறம் கடல் சூழ, அழகிய அமைதியான சூழலில் அமைந்துள்ளது. கடற்கரையில் நல்ல தண்ணீர் கிடைக்கிறது. நல்லதண்ணீர் தீவு இதன் அருகே அமைந்துள்ளது.
# வாலிநோக்கம்

## மக்கள்

இங்கு சுமார் பத்தாயிரம் குடும்பங்கள் வரை வசிக்கின்றனர். இவர்களில் பெரும்பாலானோர் முஸ்லிம்கள். இங்கு பெரிய பள்ளிவாசல் உள்ளது.  
வாலிநோக்கம் மூன்று புறம் கடல் சூழ அமைந்துள்ள எழில்மிகு கிராமமாகும். கடற்கரையில் கிடைக்கும் சுவைமிகு நல்ல தண்ணீரும், கடலுக்கு நடுவே அமைந்திருக்கும் நல்லதண்ணீர் தீவும் இந்த ஊருக்கு இறைவன் தந்த அருட்கொடையாகும். இந்த ஊர் பாரம்பரியமிக்க பழமைவாய்ந்த ஊர் என்பதற்கு இங்குள்ள பெரிய பள்ளிவாசல் சான்றாகத் திகழ்கிறது. இங்குபல ஆயிரம் குடும்பங்கள் வரை வசிக்கின்றனர். இவர்களில் பெரும்பாலோர் முஸ்லிம்களாகவும் மீன்பிடித்தொழிலை பிரதானமாக கொண்டவர்களாகவும் இருக்கின்றனர்.
# வாலிநோக்கம்

## தொழில்

உப்பு உற்பத்தி, மற்றும் மீன்பிடித்தொழில் பிரதானமாகும்
வரலாற்றில் பதிவு செய்யப்படும்.
# வாலிநோக்கம்

## அரசு நிறுவனங்கள்

- தமிழ்நாடுஅரசு உப்பு உற்பத்தி நிறுவனம்
- துறைமுகம், இங்குள்ள கப்பல் உடைப்பு நிறுவனம் தற்போது செயல்பாட்டில் இல்லை
# வாலிநோக்கம்

## நிர்வாக அலகு

- மாவட்டம்: இராமநாதபுரம்
- வருவாய் கோட்டம்: பரமக்குடி
- வட்டம்: கடலாடி
- வருவாய் கிராமம்: வாலிநோக்கம்
- ஊராட்சி ஒன்றியம்: கடலாடி
- ஊராட்சி மன்றம்(பஞ்சாயத்து):வாலிநோக்கம்
# வைகுண்ட ஏகாதசி

மார்கழி மாதத்தில் வரும் வளர்பிறை பதினோராம் நாள் இந்துக்களால் **வைகுண்ட ஏகாதசி** (; ) எனக் கொண்டாடப்படுகிறது. இது மார்கழி மாதத்தில் வரும். வைணவர்கள் தாம் வழிபடும் திருமாலின் இருப்பிடமாகக் கருதும் வைகுண்டத்தின் கதவுகள் இன்று திறக்கப்படுவதாக நம்புகின்றனர். இந்நாளின் முன்னிரவில் உறங்காது இருந்து திருமாலின் புகழ்பாடி கோவில் செல்வர். விடிகாலையில் பெருமாள் கோவில்களில் பொதுவாக வடக்குதிசையில் என்றும் மூடப்பட்டிருந்து இன்று மட்டுமே திறக்கும் "சொர்க்க வாயில்" என்றழைக்கப்படும் வாயில்வழியே சென்று இறைவனை வழிபடுவர்.  
திருவரங்கம் கோவிலில் இந்நாளின் முந்தைய பத்து நாட்களில் "பகல்பத்து" என்றும் பிந்தைய பத்து நாட்களில் "இராப்பத்து" என்றும் சிறப்பாக விழா நடத்தப்படுகிறது.
# வைகுண்ட ஏகாதசி

## சமய நம்பிக்கை

இந்துக்கள் ஒவ்வொரு ஏகாதசி நாளிலும் உண்ணாநோன்பிருந்து இறைவனை வழிபடுவதால் தங்களின் பாவச்செயல்கள் மன்னிக்கப்பட்டு சங்கடங்கள் தீரும் என நம்புகின்றனர். விஷ்ணுபுராணம் என்ற நூலில் அனைத்து ஏகாதசி நாட்களிலும் உண்ணாநோன்பு இருந்து பெறும் பயனை வைகுண்ட ஏகாதசி அன்று இருக்கும் ஒருநாள் விரதத்தால் பெறலாம் எனக் கூறப்பட்டுள்ளது. இதனால் இந்நாள் சிறப்பினைப் பெறுகிறது.  
புராண நூலின்படி திருமால் தனது எதிரிகளாகவிருந்த இரு அரக்கர்களுக்கு இந்நாளன்று வைகுண்டத்தின் கதவுகளைத் திறந்ததாகவும், இக்கதையைக் கேள்விப்பட்டு இவ்வாயில் வழியே பெருமாளின் திருவுரு வெளியே உலா வரும்போது தரிசிப்பவர்கள் அனைவருக்கும் தாம் பெற்ற நிலை கிடைக்கவேண்டும் என அவர்கள் வரம் வேண்டியதாகவும் கூறப்படுகிறது.  
மகாபாரதத்தில் குருச்சேத்திரப் போரின் துவக்கத்தில் கிருட்டிணன் அருச்சுனனுக்கு இந்த நாளில்தான் பகவத் கீதை விளக்கங்களை நிகழ்த்தியதாகக் கருதப்படுகிறது.
# வைகுண்ட ஏகாதசி

## திருவரங்கத்தில்

தமிழ்நாட்டில் அமைந்துள்ள வைணவத்தலங்களில் முதன்மையாகக் கருதப்படுகின்ற திருவரங்கத்தில் உள்ள அரங்கநாத சுவாமி கோவிலில் வைகுண்ட ஏகாதசி விழா 21 நாட்கள் சிறப்பாகக் கொண்டாடப்படுகிறது. பகல்பத்து, இராப்பத்து என்று இரு பகுதிகளாகக் கொண்டாடப்படுகிறது. ஒவ்வொருநாளும் திருமாலின் திருவுரு வெவ்வேறு அலங்காரங்களில் வெவ்வேறு வாகனங்களில் உலா வருகிறது. ஏகாதசி நாளன்று இரத்தினங்களால் வேய்ந்த ரத்னாங்கி என அழைக்கப்படும் உடையில் கருவறையிலிருந்து வெளிவந்து ஆயிரங்கால் மண்டபத்தில் வீற்றிருக்க வடக்கு வாயில் ("பரமபத வாசல்", சொர்க்க வாசல்" என்றும் அழைக்கப்படுகிறது) வழியே உலா வருவதைக் காண பெருந்திரளான பக்தர் கூட்டம் கூடும். இந்த வாயில் இந்த நாளிலே மட்டுமே திறக்கப்படும்.
# வைகுண்ட ஏகாதசி

## திருமலையில்

ஆந்திர மாநிலத்தின் திருப்பதி மலைமீதுள்ள திருமலையிலும் இத்தகைய விழா கொண்டாடப்படுகிறது. இங்குள்ள சிறப்பு வாயில் "வைகுண்ட துவாரம்" என அழைக்கப்படுகிறது. வைகுண்ட ஏகாதசி நாளில் மட்டுமே திறக்கப்படும் இவ்வாயில் வழியே சென்று வழிபடுவோர் வீடுபேறு பெறுவர் என நம்பப்படுகிறது. எனவே இத்திருநாளில் பெருந்திரளான பக்தர்களும் உயர்நிலையாளர்களும் திரள்கின்றனர்.
# அலைகளும் அவற்றின் பயன்களும்

## அலைகள்

சக்தி ஊடுகடத்தப்படும் ஒரு நுட்பம் அலை இயக்கமாகும். அதாவது அலைகள் பயணிக்கும் போது ஒரு புள்ளியில் இருந்து இன்னொரு புள்ளிக்கு அதனுடன் சக்தியும் பயணிக்கின்றது.
# அலைகளும் அவற்றின் பயன்களும்

## அலைகளின் வகைகள்

- அலைகள் உருவாகும் முறைகளின் அடிப்படையில் பொறிமுறையலைகள், மின்காந்த அலைகள் எனப் பிரிக்கப்படுகின்றன.
- அலைகள் பயணிக்கும் முறையின் அடிப்படையில் குறுக்கலைகள், நீள்பக்க அலைகள் எனப்பிரிக்கப்படுகின்றன.
# அலைகளும் அவற்றின் பயன்களும்

## பொறிமுறையலைகள்

சடப்பொருட்களின் அதிர்வு காரணமாக உருவாகும் அலைகள் பொறிமுறையலைகள் எனப்படும்.  
உதாரணம் : ஒலியலைகள், கடலலைகள், சுனாமியலை.
# அலைகளும் அவற்றின் பயன்களும்

## பொறிமுறையலைகள்

### அதிர்வு

ஒரு பொருள் அல்லது தொகுதி தனது ஆரம்ப நிலையில் இருந்து இருபுறமும் சென்று வரும் ஒழுங்கான செயற்பாடு அதிர்வு எனப்படும்.
உதாரணம்: அடிமட்டம் ஒன்றை மேசையின் ஓரத்தில் வைத்து தட்டுதல்
# அலைகளும் அவற்றின் பயன்களும்

## மின்காந்த அலைகள்

மின்னேற்றங்களின் அதிர்வினால் அல்லது அவை ஆர்முடுகுவதால் உருவாகும் மின்னின் இயல்புகளையும் காந்தத்தின் இயல்புகளையும் கொண்ட அலைகள் மின்காந்த அலைகள் எனப்படும்.
உதாரணம் :- ஒளியலைகள், எக்ஸ் கதிர், வானொலி அலைகள்.
# அலைகளும் அவற்றின் பயன்களும்

## நெட்டாங்கலைகள்

அலைகள் பயணிக்கும் போது ஊடகத்தின் துணிக்கைகள் அதனுடன் சேர்ந்து இயங்குமாயின் அது நெடுக்கலை அல்லது நெட்டாங்கலை எனப்படும்.  
உதாரணம் வளியில் ஒலியலைகள் பயணிப்பதைக் குறிக்கும்.
நெட்டாங்கலைகள் பயணிக்கும் போது செருக்கலும் ஐதாக்கலும் ஏற்படும்.அலை செல்லும் போது ஊடகத்தின் துணிக்கைகள் நெருக்கலுக்கும் ஐதாக்கலுக்கும் உட்படும்.
# அலைகளும் அவற்றின் பயன்களும்

## குறுக்கலைகள்

அலைகள் பயணிக்கும் போது ஊடகத்தின் துணிக்கைகள் செங்குத்தாக அசையுமாயின் அது குறுக்கலையாகும்.
உதாரணம் :நீரில் தோன்றும் அலைகளின் இயக்கம், மின்காந்த அலைகள் செல்லும் போது குறுக்கலை வடிவிலேயே பயணிக்கும்.
குறுக்கலைகள் செல்லும் போது முடிகளும் தாழிகளும் உருவாகும்.  
அலைகளின் இயக்கத்தின் போது அலைவு காலம், மீடிறன், வீச்சம், அலைநீளம், வேகம் என்பன அமையும்.
# இந்திய மாநிலங்களின் தற்போதைய ஆளுநர்களின் பட்டியல்

இந்திய அரசியலில் ஆளுநர் என்ற சொல், நடுவணரசில் இந்தியக் குடியரசுத் தலைவரைப் போல் மாநிலவில் உள்ள ஒரு ஆட்சி செய்பவரைக் குறிக்கிறது. ஆளுநர்கள் மற்றும் துணை நிலை ஆளுநர்கள் ஐந்தாண்டுகளுக்கு ஒரு முறை குடியரசுத்தலைவரால் நியமிக்கப்படுகின்றனர்.
# இந்திய மாநிலங்களின் தற்போதைய ஆளுநர்களின் பட்டியல்

## மாநிலங்களின் தற்போதைய ஆளுநர்கள்

| மாநிலம் | பெயர் | படம் | பதவி ஆரம்பம் | சுயவிவர இணைப்பு |
| --- | --- | --- | --- | --- |
| ஆந்திரப் பிரதேசம்  
!எசு. அப்துல் நசீர் |  |  |  |  |
| அருணாசலப் பிரதேசம்  
! கைவல்யா திரிவிக்ரம் பர்நாயக் |  |  |  |  |
| அசாம்  
! குலாப் சந்த் கட்டாரியா |  |  |  |  |
| பீகார்  
! இராசேந்திர அர்லேகர் |  |  |  |  |
| சத்தீசுகர்  
!பிசுவபூசண் அரிச்சந்தன் |  |  |  |  |
| கோவா  
! பி. எஸ். சிறீதரன் பிள்ளை |  |  |  |  |
| குசராத்து  
! ஆச்சார்யா தேவ்வரத் |  |  |  |  |
| அரியானா  
! பி. தத்தாத்திரேயா |  |  |  |  |
| இமாச்சலப் பிரதேசம்
(பட்டியல்)
! சிவ பிரதாப் சுக்லா |  |  |  |  |
| சார்க்கண்டு  
! ச. பொ. இராதாகிருஷ்ணன் |  |  |  |  |
| கருநாடகம்  
! தவார் சந்த் கெலாட் |  |  |  |  |
| கேரளம்  
! ஆரிப் முகமது கான் |  |  |  |  |
| மத்தியப் பிரதேசம்  
! மங்குபாய் சா. படேல் |  |  |  |  |
| மகாராட்டிரம்  
! ரமேஷ் பைஸ் |  |  |  |  |
| மணிப்பூர்  
! அனுசுயா யுகே |  |  |  |  |
| மேகாலயா  
! பாகு சவுகான் |  |  |  |  |
| மிசோரம்  
! கம்பம்பட்டி ஹரி பாபு |  |  |  |  |
| நாகாலாந்து  
! இல. கணேசன் |  |  |  |  |
| ஒடிசா  
! கணேசி இலால் |  |  |  |  |
| பஞ்சாப்  
! பன்வாரிலால் புரோகித் |  |  |  |  |
| இராசத்தான்  
! கல்ராஜ் மிஸ்ரா |  |  |  |  |
| சிக்கிம்  
! லட்சுமன் ஆச்சார்யா |  |  |  |  |
| தமிழ் நாடு  
! ஆர். என். ரவி |  |  |  |  |
| தெலங்காணா  
! தமிழிசை சௌந்தரராஜன் |  |  |  |  |
| திரிபுரா  
! சத்யதேவ் நாராயன் ஆர்யா |  |  |  |  |
| உத்தரப் பிரதேசம்  
! ஆனந்திபென் படேல் |  |  |  |  |
| உத்தராகண்டம்  
! குர்மித் சிங் |  |  |  |  |
| மேற்கு வங்காளம்  
! சி. வி. ஆனந்த போசு | } |  |  |  |
# இந்திய மாநிலங்களின் தற்போதைய ஆளுநர்களின் பட்டியல்

## மேலும் பார்க்க

- இந்திய முதலமைச்சர்களின் பட்டியல்
- இந்திய முதலமைச்சர்களின் பட்டியல்
- இந்திய மாநிலங்களின் தற்போதைய முதலமைச்சர்கள்
- இந்தியத் தலைமை நீதிபதிகளின் பட்டியல் (நடப்பு)
- இந்தியாவின் தற்போதைய எதிர்கட்சித் தலைவர்கள் பட்டியல்
- இந்தியப் பெண் ஆளுநர்களின் பட்டியல்
- இந்தியக் குடியரசுத் தலைவர்களின் பட்டியல்
# கே. கருணாகரன்

**கண்ணோத்து கருணாகரன் மாரார்**, சுருக்கமாக **கே. கருணாகரன்**, (K Karunakaran, மலையாளம்:കെ. കരുണാകരന്) (பிறப்பு சூலை 5, 1918 - இறப்பு. டிசம்பர் 23 2010) இந்திய மாநிலம் கேரளத்தைச் சேர்ந்த ஓர் மூத்த காங்கிரசுத் தலைவரும் முன்னாள் கேரள முதலமைச்சரும் ஆவார். கேரள மாநில உள்துறை அமைச்சராகவும் நடுவண் அரசில் தொழில்துறை அமைச்சராகவும் பணியாற்றியவர். இந்திய விடுதலைப் போராட்டத்தில் பங்கெடுத்து பலமுறை சிறை சென்றுள்ள கருணாகரன் காங்கிரசின் பல தொழிலாளர் சங்கங்களிலும் தலைவராக இருந்துள்ளார். கேரள காங்கிரசு வட்டங்களில் அன்புடன் "தலைவர்" என்று அழைக்கப்படுபவர். தனது குடும்பத்தினருக்காக தனிச்சலுகை காட்டுவதாகவும் வாரிசு அரசியலை வளர்த்தெடுப்பதாகவும் இவர் மீது குற்றச்சாட்டு உண்டு.ஏ. கே. அந்தோணி முதல்வராக இருந்தபோது கட்சிக்கு எதிராக செயல்பட்டு கட்சித் தலைமையின் ஒழுங்கு நடவடிக்கைகளை ஏற்காது கட்சியிலிருந்து பிரிந்து "சனநாயக இந்திரா காங்கிரசு (கருணாகரன்)" என்ற தனிக்கட்சி துவங்கினார். பின்பு இந்திய தேசிய காங்கிரசில் மீண்டும் இணைந்தார்.
# கே. கருணாகரன்

## இளமை

1918ஆம் ஆண்டு சூலை 5 அன்று ராமுண்ணி மாராருக்கும் கல்யாணி அம்மாளுக்கும் மகனாக கண்ணூரில் பிறந்தார். இராசாவின் உயர்நிலைப்பள்ளியில் மெட்ரிகுலேசன் படித்து திருச்சூர் கலைக் கல்லூரியில் இலக்கியமும் கணிதமும் பயின்றார்.
# கே. கருணாகரன்

## அரசியல் வாழ்வு

இளமைக் காலத்தில் இந்திய விடுதலைப் போராட்டக் காலத்தில் அரசியல் வாழ்க்கையைத் துவங்கினார். கொச்சி பிரஜா மண்டலம் என்ற கட்சி தொண்டராக தொடங்கி திருச்சூர் நகராட்சி மன்ற உறுப்பினராக 1945 முதல் 1947 வரை பணியாற்றினார். 1952-53 காலத்தில் அமைந்த திருவாங்கூர்-கொச்சி சட்டப்பேரவையில் இந்திய தேசிய காங்கிரசின் பேரவை கட்சிக்கொறடாவாக பணியாற்றினார். காங்கிரசின் பேரவை கட்சித்தலைவராக நீண்ட காலம், 1967 முதல் 1995 வரை, இருந்த பெருமை இவருக்குண்டு. மையத்திலும் காங்கிரசு கட்சியின் செயற்குழுவில் நீண்ட காலம் இடம் பெற்றிருந்தார். சவகர்லால் நேரு குடும்பத்துடன், முக்கியமாக இந்திரா காந்தி, ராஜீவ் காந்தி ஆகியோருடன் நெருக்கமாக இருந்தார். ராஜீவின் மறைவிற்குப் பிறகு பிரதமராகத் தகுந்தவரை பரிந்துரைப்பதில் இவரது பங்கு மிகுதியாக உண்டு.  
நான்குமுறை (1977,1981-82,1982-87 & 1991-95) கேரள முதல்வராக பொறுப்பேற்றுள்ளார். கேரளத்தின் மிகவும் சர்ச்சைக்குட்பட்ட தலைவராக கருணாகரன் விளங்கினார். முதன்முறையாக மார்ச்சு 1977 அன்று பதவியேற்ற கருணாகரன் முந்தைய, நெருக்கடி காலத்தில், சி. அச்சுதானந்தன் அமைச்சரவையில் உள்துறை அமைச்சராகப் பணியாற்றியபோது எழுந்த "இராசன் கொலை வழக்கில்" நீதிமன்றத்தின் குறைசுட்டும் குறிப்புகளையொட்டி ஏப்ரல் 1977ஆம் ஆண்டு பதவி விலகினார்.
# தமிழ்நாடு அரசு நூலகங்கள்

**தமிழ்நாடு அரசு பொது நூலகங்கள்** ;  
தமிழ்நாடு பொது நூலகச் சட்டம் 1948” –இன் படி, தமிழ்நாட்டில் பொது நூலகங்கள் நிறுவப்பட்டன. பொது நூலகங்களின் சேவையை மேம்படுத்தும் நோக்கில்  1972-ஆம் ஆண்டில் பொது நூலக இயக்ககம் உருவாக்கப்பட்டது. தமிழகமெங்கும் மாவட்ட நூலக ஆணைக்குழுக்கள் ஏற்படுத்தப்பட்டன. கன்னிமாரா பொது நூலகம், அண்ணா நூற்றாண்டு நூலகம், கலைஞர் நூற்றாண்டு நூலகம் மற்றும் மாவட்ட நூலக ஆணைக்குழுவின் கீழ் மைய, கிளை, ஊர்ப்புற , பகுதிநேர மற்றும் நடமாடும் நூலகங்கள் செயல்படுகின்றன.
| 2. | அண்ணா நூற்றாண்டு நூலகம் மற்றும் கலைஞர் நூற்றாண்டு நூலகம் | 2 |
| --- | --- | --- |
| 3. | மாவட்ட மைய நூலகங்கள் | 32 |
| 4. | கிளை நூலகங்கள் | 1926 |
| 5. | நடமாடும் நூலகங்கள் | 14 |
| 6. | ஊர்ப்புற நூலகங்கள் | 1915 |
| 7. | பகுதி நேர நூலகங்கள் | 745 |
| **மொத்தம்** | **4635** | } |
# தமிழ்நாடு அரசு நூலகங்கள்

### நோக்கம்

தகவல், எழுத்தறிவு, கல்வி மற்றும் கலாச்சார கருப்பொருளை மையமாகக் கொண்டு பொது நூலகச் சேவையானது பின்வரும் இலக்குகளை உள்ளடக்கிச் செயல்பட்டு வருகிறது.  
- குழந்தைகளுக்கு இளம் பருவத்திலேயே வாசிக்கும் பழக்கத்தை உருவாக்கி வலுப்படுத்துதல்.
- அனைத்து தரப்பினருக்கும் சுயகல்வி மற்றும் முறையான கல்விக்கு துணை நிற்றல்.
- தனிமனித படைப்பாற்றலை மேம்படுத்துவதற்கான வாய்ப்புகளை உருவாக்குதல்.
- குழந்தைகள் மற்றும் இளைஞர்களிடையே கற்பனை மற்றும் படைப்பாற்றலைத் தூண்டுதல்.
- பாரம்பரிய கலாச்சார விழிப்புணர்வு ஏற்படுத்துதல் மற்றும் கலைகள், அறிவியல் சாதனைகள் மற்றும் புதிய கண்டுபிடிப்புகளை ஊக்குவித்தல்.
- நடத்து கலைகளின் வளர்ச்சிக்கு உதவுதல்.
- அனைத்து தரப்பினருக்குமான கலை, இலக்கிய, கல்வி சார்ந்த செயல்பாடுகளில் பங்கெடுத்தல்.
# தமிழ்நாடு அரசு நூலகங்கள்

### குறிக்கோள்கள்

- நிறைந்த நூலகப் பணியின் மூலம் அனைத்து தரப்பினரின் தகவல் தேவையினைப் பூர்த்தி செய்தல்.
- பழைய மற்றும் அரிய நூல்களை மின்மயமாக்கி, பாதுகாத்தல்.
- 1,000 மக்கள் தொகைக்கு மேல் உள்ள இடங்களில் நூலகங்களை அமைத்து செயல்படுத்துதல்.
- நூலகங்களில் சிறந்த உள்கட்டமைப்பு வசதிகளை அதிகரிக்கச் செய்தல்.
- நூலகங்களில் தரமான நாளிதழ்கள், பருவ இதழ்கள் மற்றும் நூல்களை வாங்கி வழங்குதல்.
- நூலகங்களில் நவீன தொழில் நுட்பத்தினை புகுத்தி நூலகச் சேவையினை மேம்படுத்துதல்
# தமிழ்நாடு அரசு நூலகங்கள்

## நூலக வகைகள்

தமிழ்நாட்டிலுள்ள பொது நூலகங்கள் அனைத்தும் கீழ்கண்ட பகுதிகளாகப் பிரிக்கப்பட்டுள்ளன. அவை;  
1. மாவட்ட மைய நூலகம்
1. கிளை நூலகம்
1. ஊர்ப்புற நூலகம்
1. பகுதிநேர நூலகம்
1. நடமாடும் நூலகம்
# தமிழ்நாடு அரசு நூலகங்கள்

## நூலகப் பகுதிகள்

தமிழ்நாட்டிலுள்ள நூலகங்கள் அனைத்தும் ஐந்து பகுதிகளாகப் பிரிக்கப்பட்டுள்ளன. அவை;  
1. பத்திரிகைகள் மற்றும் செய்தித்தாள்கள் பகுதி
1. இருப்புப் பகுதி
1. குறிப்புகளுக்கான பகுதி
1. பொதுப் பகுதி
1. பெண்கள் மற்றும் குழந்தைகளுக்கான பகுதி.
# தமிழ்நாடு அரசு நூலகங்கள்

## வேலை நேரம்

தமிழ்நாட்டிலுள்ள அனைத்து நூலகங்களும் கீழ்காணும் பட்டியல்படி வேலை நேரங்களைக் கொண்டுள்ளன.  
**பொது நூலக இயக்ககத்தின் கீழ் செயல்படும் நூலகங்களின் நேரங்கள்**
| **அண்ணா நூற்றாண்டு நூலகம் மற்றும் கலைஞர் நூற்றாண்டு நூலகம்** | 9.00 A.M முதல் 8.00 P.M வரை
(சொந்த நூல்கள் படிக்கும் பிரிவு 8.00 A.M முதல் 9.00 P.M வரை செயல்படும்) |  |
| --- | --- | --- |
| **மாவட்ட மைய நூலகங்கள்** | 8.00 A.M முதல் 8.00 P.M வரை
(விடுமுறை தினங்கள் – வெள்ளிக்கிழமை, இரண்டாவது சனிக்கிழமை மற்றும் அரசு விடுமுறை நாட்கள்) |  |
| **கிளை நூலகங்கள்** | **தாலூகாக்களில்(Taluks) செயல்படும் முழு நேர நூலகங்கள்**
8.00 A.M முதல் 8.00 P.M வரை  
**மாநகராட்சி மற்றும் நகராட்சிகளில் செயல்படு நூலகங்கள்**  
8.00 A.M முதல் 11.30 P.M வரை  
3.00 P.M முதல் 6.00 P.M வரை  
**பேரூராட்சிகளில் செயல்படும் நூலகங்கள்**  
9.00 A.M முதல் 12.30 வரை  
4.00 P.M முதல் 7.00 வரை  
(விடுமுறை தினங்கள் – வெள்ளிக்கிழமை, இரண்டாவது சனிக்கிழமை மற்றும் அரசு விடுமுறை நாட்கள்) |  |
| **ஊர்ப்புற நூலகங்கள்** | 9.00 A.M முதல் 12.00 வரை
4.00 P.M முதல் 6.30 P.M வரை  
(விடுமுறை தினங்கள் – வெள்ளிக்கிழமை, இரண்டாவது சனிக்கிழமை மற்றும் அரசு விடுமுறை நாட்கள்) |  |
| **பகுதி நேர நூலகங்கள்** | 8.00 A.M முதல் 11.00 P.M வரை
(விடுமுறை தினங்கள் – வெள்ளிக்கிழமை, இரண்டாவது சனிக்கிழமை மற்றும் அரசு விடுமுறை நாட்கள்) | } |
# தமிழ்நாடு அரசு நூலகங்கள்

## **புரவலர்கள்**

நூலகத்தில் ரூபாய் ஆயிரம் செலுத்துபவர்கள் நூலகப் புரவலர்களாகவும், ரூபாய் ஐந்து ஆயிரம் செலுத்துபவர்கள் பெரும் புரவலராகவும், பத்து ஆயிரம் செலுத்துபவர்கள் கொடையாளர்களாகவும் சேர்த்துக் கொள்ளப்படுகின்றனர்.
# தமிழ்நாடு அரசு நூலகங்கள்

## **உறுப்பினர்கள்**

நூலகம் அமைந்துள்ள பகுதியில் இருப்பவர்கள் அந்த நூலகத்தில் உறுப்பினர்களாகச் சேர்த்துக் கொள்ளப்படுகின்றனர். உறுப்பினர்களாகச் சேர விரும்புபவர்கள் அந்தப் பகுதியில் குடியிருப்பதற்கான அத்தாட்சியாக கீழ்காணும் ஏதாவது ஒன்றின் சான்றுக் கையொப்பமிட்ட நகலை உறுப்பினர் படிவத்துடன் சேர்த்து அளிக்க வேண்டும்.
1. குடும்ப அட்டை
1. ஓட்டுநர் உரிமம்
1. வாக்காளர் அடையாள அட்டை
1. நிரந்தர வருமானவரி அட்டை
1. மாணவர் அடையாள அட்டை
1. தொழிலுக்கான அடையாள அட்டை
# தமிழ்நாடு அரசு நூலகங்கள்

## **உறுப்பினர் கட்டணம்**

நூலகத்தில் உறுப்பினர்களாக இருப்பவர்களிடம் கீழ்கண்ட கட்டணங்கள் வசூலிக்கப்படுகின்றன.  
பொது நூலக இயக்ககத்தின் கீழ் செயல்படும் நூலகங்களில் உறுப்பினராகச் சேருவதற்கான உறுப்பினர் கட்டணம் மற்றும் காப்புத்தொகை விபரம்
| **மாவட்ட மைய நூலகம்**
**கிளை நூலகம்**  
**ஊர்ப்புற நூலகம்**  
**பகுதி நேர நூலகம்** | **மாநகராட்சி மற்றும் நகர்புறங்களில்**
**ஆண்டு கட்டணம்   :** ரூ.10.00  
**காப்புத்தொகை:**  
1. ஒரு புத்தகம்    : ரூ.20.00  
2 . இரண்டு புத்தகங்கள்  : ரூ.40.00  
3. மூன்று புத்தகங்கள்  : ரூ.50.00  
**பேரூராட்சிகளில்**  
**ஆண்டு கட்டணம்**    : ரூ.5.00  
**காப்புத்தொகை**  
1 . ஒரு புத்தகம்      : ரூ.15.00  
2 . இரண்டு புத்தகங்கள்     : ரூ.25.00  
3. மூன்று புத்தகங்கள்    : ரூ.30.00 | } |
| --- | --- | --- |
மாவட்ட மைய நூலகங்களில் தமிழக அரசால் போட்டித் தேர்வுக்கு தயார் ஆகும் மாணவர்களின் நலனுக்காக போட்டித் தேர்வு மையம் ஏற்படுத்தப் பட்டுள்ளது.  
பொதுமக்களின் நலனுக்காக சேவைபுரியும் துறையாக உள்ள பொது நூலகத்துறைக்கு முக்கியமாக தேவையானதாக உள்ளது சொந்தக் கட்டடம் ஆகும். ஏனேனில், பொது நூலகத்துறையில் நூலக கட்டட வாடகையாக மட்டும் பல கோடி ரூபாய் செலவிடப்படுகிறது.
# தமிழ்நாடு அரசு நூலகங்கள்

## நூலகக் கட்டமைப்பு

தமிழ் நாட்டில் செயல்பட்டு வரும் 4,603 பொது நூலகங்களில் 1,753 நூலகங்கள் சொந்தக் கட்டடங்களிலும், 2,516 நூலகங்கள் வாடகையில்லா இலவசக் கட்டடங்களிலும், 320 நூலகங்கள் தனியாருக்குச் சொந்தமான வாடகைக் கட்டடங்களிலும் இயங்கி வருவதோடு, 14 நடமாடும் நூலகங்களும் செயல்பட்டு வருகின்றன. துறையின் தொலைநோக்கு பார்வையான, “அனைத்து நூலகங்களும் சொந்தக் கட்டடத்தில் செயல்படுத்துதல்” என்ற இலக்குடன், 2016-17-ஆம் ஆண்டில் ரூ.135.73 இலட்சம் மதிப்பில் புதிய கட்டடங்கள் கட்டுவதற்கும், ரூ.22.21 இலட்சம் மதிப்பில் கட்டடங்கள் பராமரிக்கவும் செலவிடப்பட்டுள்ளது
# தமிழ்நாடு அரசு நூலகங்கள்

## **நூலக** **உறுப்பினர்** **மற்றும்** **புரவலர்** **சேர்க்கை:**

மக்களின் தேவைகளை அறிந்து, நூலகச் சேவையினை மென்மேலும் விரிவுபடுத்துவதற்கு, பொது நூலகங்களில் உறுப்பினர்கள் மற்றும் புரவலர்கள் சேர்க்கையினை துரிதப்படுத்துவது மிகவும் அத்தியாவசியம் ஆகும். பொது நூலகத் துறையின் தீவிர முயற்சியின் காரணமாக, 2011-12-ஆம் ஆண்டு முதல் தற்போது வரை புதிதாக சேர்க்கப்பட்ட உறுப்பினர்கள் எண்ணிக்கை 22,75,705 மற்றும் புரவலர்கள் எண்ணிக்கை 57,609 ஆகும். குறிப்பாக, 2016-17-ஆம் ஆண்டில் 2,92,725 உறுப்பினர்களும் 3,821 புரவலர்களும் மற்றும் 34 பெரும் புரவலர்களும் புதிதாகச் சேர்க்கப்பட்டுள்ளனர்  
மேற்படி, இந்த வாடகையை கட்டுக்குள் கொண்டுவந்தால் மேலும் பல தேவையானவற்றை வாங்க மிகவும் பயனுள்ளதாக இருக்கும். மேலும், பல நூலகங்களுக்கு புதிய காலிமனைகள் அரசால் பெறப்பட்டும், கட்டடம் கட்ட போதிய நிதியில்லாததால் மேற்படி, காலிமனையும் மூன்றாண்டுகளில் அரசால் மீண்டும் பெற்றுக்கொள்ளப்படுகிறது. எனவே, பொது நூலகத்துறை பொதுமக்களின் நன்கொடைகள் கிடைக்கும் பட்சத்தில் மிகப்பெரிய படித்த சமுதாயத்தை உருவாக்க இயலும்.  
எனவே, பொதுமக்கள் அணைவரும் தனது குழந்தைகளை முதலில் நூலத்தில் உறுப்பினராக்குங்கள், அலைபேசியில் மூழ்கி வரும் சமுதாயம் நமது முன்னோர்கள் சொன்ன அறநெறிக் கருத்துக்களை நூலகத்தில் படித்து வீருகொண்டு எழட்டும். நூலகம் அனைத்தும் சொந்தக் கட்டடதில் செயல்படுவதே சாலச்சிறந்தது. அதற்கு பொதுமக்களே உதவ முன்வர வேண்டும்.
# தமிழ்நாடு அரசு நூலகங்கள்

## **பொது நூலகத் துறையில் பகுதிநேர நூலகங்கள் திறப்பதற்கான வழிமுறைகள்**

பொது நூலக இயக்ககம் சார்பாக ஒவ்வொரு மாவட்டத்திலும் 1000 மக்கள் தொகை கொண்ட நூலகங்கள் இல்லாத கிராமங்களில், பொதுமக்களின் அத்தியாவசிய பயன்பாட்டினை பூர்த்தி செய்யும் வகையில், அந்தந்த ஊர் பொது மக்கள் / ஊராட்சி மன்ற தலைவர் ஒத்துழைப்புடன் கீழ்க்காணும் நிபந்தனைகள் பூர்த்தி செய்து பெறப்பட்டு பகுதிநேர நூலகங்கள் திறக்கப்படுகின்றன.  
**நிபந்தனைகள்**  
(i) நூலகம் செயல்பட வாடகையில்லா இலவசக் கட்டடம் நூலக ஆணைக்குழுவிற்கு வழங்கப்பட வேண்டும்.  
(ii) சொந்தக் கட்டடம் கட்ட 5 சென்ட் காலிமனை நூலக    ஆணைக்குழுவிற்கு இலவசமாக பத்திரப்பதிவு செய்து பெறப்பட வேண்டும்.  
(iii) தலா ரூ.1,000/- வீதம் நன்கொடையாக செலுத்தி 2 நபர்கள் புரவலர்களாக சேர்க்கப்பட வேண்டும்.  
(iv) நூலக உறுப்பினர் காப்புத் தொகை ரூ.20/-ம் ஆண்டு சந்தா ரூ.10/- ஆக மொத்தம் ரூ.30/- செலுத்தி 200 நபர்கள் நூலக உறுப்பினர்களாக சேர்க்கப்பட வேண்டும்.(v) சுமார் ரூ.2,000/- மதிப்புள்ள தளவாடங்கள் இலவசமாக வழங்கப்பட வேண்டும்.  
**மெய்நிகர் நூலகம்**  
மெய்நிகர் நூலகம்
அனைத்து மாவட்டங்களிலும் 2 நூலகங்கள் தேர்ந்தெடுக்கப்பட்டு அங்கு குழந்தைகளின் நூலக ஆர்வதினை தூண்டும் விதமாக மெய்நிகர் தொழில் நுட்பக் கருவிகள் வழங்கப்பட்டு பயன்படுத்தப் பட்டு வருகிறது. இச்சேவை மூலம் பொது நூலகங்களை மின்னூலகங்களாக மாற்றம் செய்ய முதல் படியாக உள்ளது என்பதில் ஐயமில்லை..  
ஆதாரம் : பொது நூலக இயக்ககம்
# மிலேச்சர்

கிரேக்கர்கள் இந்தியா வந்து வாணிகம் செய்தனர். அவர்களில் சிலர் தமிழ் அரசர்களிடம் நன்றி உணர்வு மிக்கவராய் விளங்கினர். அவர்களைத் தமிழ் அரசர்கள் தம் மெய்க்காப்பாளராக அமர்த்திக்கொண்டனர். அவர்களை 'உடம்பின் உரைக்கும் உரையா நாவின் படம் புகு மிலேச்சர்' என்று சங்கப்பாடல் குறிப்பிடுகிறது.  
படம் என்பது மெய்க்கவசம். அதனை array என்கிறோம். இவர்கள் ஊமைகளாய் இருந்திருக்கிறார்கள். தமிழ் அரசர்களிடம் நன்றி உணர்வு இல்லாமல் நடந்துகொண்ட யவனரை இமயவரம்பன் நெடுஞ்சேரலாதன் தன் கட்டுக்காவலுக்குள் கொண்டுவந்த செய்தியையும் நாம் எண்ணிப்பார்க்க வேண்டும்.
# பொங்கலூர் சட்டமன்றத் தொகுதி

**பொங்கலூர் சட்டமன்றத் தொகுதி** கோயம்புத்தூர் மாவட்டத்தைச் சேர்ந்த சட்டமன்ற தொகுதியாகும். இந்தியத் தேர்தல் ஆணையம் 2008 ஆம் ஆண்டு வெளியிட்ட தொகுதி மறுசீரமைப்பு உத்தரவின்படி இத்தொகுதி நீக்கப்பட்டது.
# பொங்கலூர் சட்டமன்றத் தொகுதி

## வெற்றி பெற்றவர்கள்

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1967 | பி. என். பரமசிவ கவுண்டர் | திமுக | 38371 | 61.75 | பி. எசு. இரங்கசாமி | காங்கிரசு | 22414 | 36.07 |  |
| 1971 | பொங்கலூர் ந. பழனிசாமி | திமுக | 37178 | 59.98 | அ. சேனாபதி | சுயேச்சை | 18747 | 30.24 |  |
| 1977 | க. நாச்சிமுத்து | அதிமுக | 20324 | 32.56 | எசு. ஆர். பாலசுப்பிரமணியம் | காங்கிரசு | 18769 | 30.07 |  |
| 1980 | பி. கந்தசாமி | அதிமுக | 40116 | 58.67 | எசு. ஆர். பாலசுப்பிரமணியம் | காங்கிரசு | 26420 | 38.64 |  |
| 1984 | பி. கந்தசாமி | அதிமுக | 46535 | 57.77 | என். எசு. பழனிசாமி | சுயேச்சை | 30934 | 38.40 |  |
| 1989 | எஸ். ஆர். பாலசுப்ரமணியன் | காங்கிரசு | 31691 | 32.25 | என். எசு. பெரியசாமி | அதிமுக (ஜெ) | 31251 | 31.81 |  |
| 1991 | எஸ். ஆர். பாலசுப்ரமணியன் | காங்கிரசு | 64588 | 67.09 | மி. விசயலட்சுமி | திமுக | 23526 | 24.44 |  |
| 1996 | பி. மோகன் கந்தசாமி | தமாகா | 51827 | 53.25 | தளபதி முருகேசன் | காங்கிரசு | 29886 | 30.71 |  |
| 2001 | பி. வி. தாமோதரன் | அதிமுக | 57139 | 53.56 | கே. செல்லமுத்து | சுயேச்சை | 35324 | 33.11 |  |
| 2006 | எசு. மணி | திமுக | 47702 | --- | பி. வி. தாமோதரன் | அதிமுக | 47649 | --- | } |  
- 1977ல் திமுகவின் என். பழனிசாமி 12944 (20.74%) வாக்குகள் பெற்றார்.
- 1989ல் திமுகவின் பி. விசயலட்சுமி 27097 (27.58%) வாக்குகள் பெற்றார்.
- 1996ல் மதிமுகவின் செல்வராசு 8853 (9.10%) வாக்குகள் பெற்றார்.
- 2006ல் தேமுதிகவின் சி. ரமேசு 7867 வாக்குகள் பெற்றார்.
# திருப்பூர் சட்டமன்றத் தொகுதி

**திருப்பூர் சட்டமன்றத் தொகுதி** திருப்பூர் மாவட்டத்தைச் சேர்ந்த சட்டமன்ற தொகுதியாகும். இந்திய தேர்தல் ஆணையம் 2008 ஆம் ஆண்டு வெளியிட்ட தொகுதி மறுசீரமைப்பு உத்தரவு படி இனி வரும் தேர்தல்களில் சட்டமன்ற தொகுதியாக இருக்காது.
# திருப்பூர் சட்டமன்றத் தொகுதி

## வெற்றி பெற்றவர்கள்

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1952 | ஆறுமுகம் | காங்கிரசு | 38846 | 23.89 | இரங்கசாமி நாயுடு | காங்கிரசு | 30991 | 19.06 |  |
| 1957 | கே. என். பழனிச்சாமி கவுண்டர் | காங்கிரசு | 29519 | 57.47 | வி. பொன்னுலிங்க கவுண்டர் | இந்திய பொதுவுடமைக் கட்சி | 18976 | 36.94 |  |
| 1962 | கே. என். பழனிச்சாமி கவுண்டர் | காங்கிரசு | 41748 | 51.89 | பொன்னுலிங்க கவுண்டர் | இந்திய பொதுவுடமைக் கட்சி | 26175 | 32.53 |  |
| 1967 | சு. துரைசாமி | திமுக | 35518 | 50.05 | கே. என். பழனிசாமி கவுண்டர் | காங்கிரசு | 21373 | 30.12 |  |
| 1971 | சு. துரைசாமி | திமுக | 40762 | 54.88 | எசு. எ. காதர் | சுயேச்சை | 32995 | 44.42 |  |
| 1977 | ஆர். மணிமாறன் | அதிமுக | 38984 | 41.13 | எ. கணபதி | இந்திய பொதுவுடமைக் கட்சி | 24569 | 25.92 |  |
| 1980 | ஆர். மணிமாறன் | அதிமுக | 63371 | 56.98 | மோகன் கந்தசாமி என்கிற பி. கந்தசாமி கவுண்டர் | காங்கிரசு | 39276 | 35.32 |  |
| 1984 | கே. சுப்பராயன் | இந்திய பொதுவுடமைக் கட்சி | 51874 | 40.92 | ஆர். மணிமாறன் | அதிமுக | 50634 | 39.94 |  |
| 1989 | சி. கோவிந்தசாமி | இந்திய பொதுவுடமைக் கட்சி (மார்க்சியம்) | 55481 | 34.41 | கே. சுப்பராயன் | இந்திய பொதுவுடமைக் கட்சி | 38102 | 23.63 |  |
| 1991 | வெ. பழனிசாமி | அதிமுக | 92509 | 57.92 | சி. கோவிந்தசாமி | இந்திய பொதுவுடமைக் கட்சி (மார்க்சியம்) | 55868 | 34.98 |  |
| 1996 | கே. சுப்பராயன் | இந்திய பொதுவுடமைக் கட்சி | 101392 | 50.56 | சி. சிவசாமி | அதிமுக | 60337 | 30.09 |  |
| 2001 | செ. சிவசாமி | அதிமுக | 127224 | 59.91 | லலிதா குமாரமங்கலம் | பாஜக | 80668 | 37.98 |  |
| 2006 | சி. கோவிந்தசாமி | இந்திய பொதுவுடமைக் கட்சி (மார்க்சியம்) | 106073 | --- | எசு. துரைசாமி | மதிமுக | 94774 | --- | } |  
- 1951 ம் ஆண்டு தேர்தலில் இத்தொகுதிக்கு இரு உறுப்பினர்கள் ஒதுக்கப்பட்டிருந்தனர். எனவே ஆறுமுகம் & இரங்கசாமி நாயுடு இருவரும் சட்டமன்றத்துக்கு தேர்ந்தெடுக்கப்பட்டனர்.
- 1967ல் இந்திய பொதுவுடமைக் கட்சியின் பி. முருகேசன் 14073 (19.83%) வாக்குகள் பெற்றார்.
- 1977ல் திமுகவின் கே. துரைசாமி 16414 (17.32%) & ஜனதாவின் கே. வேலுசாமி 13775 (14.53%) வாக்குகளும் பெற்றனர்.
- 1984ல் இந்திய காங்கிரசு (ஜெ) வின் எம். என். பழனிசாமி 22099 (17.43%) வாக்குகள் பெற்றார்.
- 1989ல் காங்கிரசின் ஆர். கிருஷ்ணன் 31786 (19.71%) அதிமுக ஜானகி அணியின் எம். என். பழனிசாமி 27251 (16.90%) வாக்குகளும் பெற்றனர்.
- 1996ல் மதிமுகவின் துரைசாமி 20637 (10.29%) வாக்குகள் பெற்றார்.
- 2006ல் தேமுதிகவின் கே. பழனிசாமி 27217 வாக்குகள் பெற்றார்.
# சத்தியமங்கலம் சட்டமன்றத் தொகுதி

**சத்தியமங்கலம் சட்டமன்றத் தொகுதி** ஈரோடு மாவட்டத்தை சேர்ந்த சட்டமன்ற தொகுதியாகும். இந்திய தேர்தல் ஆணையம் 2008 ஆம் ஆண்டு வெளியிட்ட தொகுதி மறுசீரமைப்பு உத்தரவு படி இத்தொகுதி நீக்கப்பட்டது..
# சத்தியமங்கலம் சட்டமன்றத் தொகுதி

## வெற்றி பெற்றவர்கள்

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1967 | பி. ஜி. கருத்திருமன் | காங்கிரசு | 25484 | 49.22 | எசு. எம். மாரப்பன் | இந்திய பொதுவுடமைக் கட்சி (மார்க்சியம்) | 24278 | 46.89 |  |
| 1971 | ச. க. சுப்பிரமணியம் | திமுக | 31873 | 55.60 | பி. ஜி. கருதிருமன் | ஸ்தாபன காங்கிரசு | 22887 | 39.93 |  |
| 1977 | கே. ஏ. செங்கோட்டையன் | அதிமுக | 21145 | 35.81 | சி. ஆர். இராசப்பா | காங்கிரசு | 19639 | 33.26 |  |
| 1980 | இரா. ரங்கசாமி | அதிமுக | 35096 | 50.04 | சி. ஆர். இராசப்பா | திமுக | 35036 | 49.96 |  |
| 1984 | ஈ.வெ.கி.ச.இளங்கோவன் | காங்கிரசு | 50725 | 62.97 | டி. கே. சுப்ரமணியம் | திமுக | 25006 | 31.04 |  |
| 1989 | தூ. க. சுப்ரமணியம் | திமுக | 30535 | 31.66 | எசு. கே. பழனிசாமி | அதிமுக (ஜெ) | 29448 | 30.53 |  |
| 1991 | அ. தி. சரசுவதி | அதிமுக | 63739 | 67.21 | டி. கே. சுப்ரமணியம் | திமுக | 26801 | 28.26 |  |
| 1996 | எஸ். கே. ராஜேந்திரன் | திமுக | 50885 | 48.65 | டி. ஆர். அட்டியண்ணன் | அதிமுக | 42101 | 40.25 |  |
| 2001 | கே. ஆர். கந்தசாமி | அதிமுக | 54252 | 52.21 | எசு. கே. இராஜேந்திரன் | திமுக | 20818 | 20.04 |  |
| 2006 | எல். பி. தர்மலிங்கம் | திமுக | 56035 | --- | டி. கே. சுப்ரமணியம் | மதிமுக | 40141 | --- | } |  
- 1977ல் திமுகவின் டி. எம். ஒன்ன மாரணன் 10250 (17.36%) & ஜனதாவின் என். எனத். நாகராசு 7054 (11.95%) வாக்குகளும் பெற்றனர்.
- 1989ல் காங்கிரசின் டி. சின்னசாமி 22407 (23.23%) & அதிமுக ஜானகி அணியின் ஆர். இராமசாமி 12589 (13.05%) வாக்குகளும் பெற்றனர்.
- 2001ல் மதிமுகவின் டி. கே. சுப்ரமணியம் 16486 (15.87%) வாக்குகள் பெற்றார்.
- 2006ல் தேமுதிகவின் டி. மோனோகரன் 15596 வாக்குகள் பெற்றார்.
# கீழ்வேளூர்

**கீழ்வேளூர்** (ஆங்கிலம்:*Kilvelur*) இந்தியாவின் தமிழ்நாடு மாநிலத்தில் அமைந்துள்ள நாகப்பட்டினம் மாவட்டத்தில், கீழ்வேளூர் வட்டம் மற்றும் கீழ்வேளூர் ஊராட்சி ஒன்றியம் ஆகியவற்றின் நிர்வாகத் தலைமையிடமும் பேரூராட்சியும் ஆகும். இவ்வூரில் காவேரி ஆற்றின் கிளையாறான ஓடம்போக்கி ஆறு பாய்கிறது. கீழ்வேளூர் நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.
# கீழ்வேளூர்

## அமைவிடம்

நாகப்பட்டினம் - திருச்சி நெடுஞ்சாலையில், நாகப்பட்டினம் நகரில் இருந்து மேற்கே 12 கி. மீ. தொலைவிலும், திருவாரூர் நகரில் இருந்து கிழக்கில் 13 கி. மீ. தொலைவிலும் அமைந்த கீழ்வேளூர் பேரூராட்சியில் தொடருந்து நிலையம் உள்ளது. இதனருகே திருவாரூர் 13 கி.மீ.; மயிலாடுதுறை 51 கி.மீ.; திருத்துறைப்பூண்டி 30 கி.மீ. தொலைவில் உள்ளது.
# கீழ்வேளூர்

## பேரூராட்சியின் அமைப்பு

4 சகி.மீ. பரப்பும், 15 வார்டுகளும், 47 தெருக்களும் கொண்ட இப்பேரூராட்சி கீழ்வேளூர் (சட்டமன்றத் தொகுதி)க்கும், நாகப்பட்டினம் மக்களவைத் தொகுதிக்கும் உட்பட்டது.
# கீழ்வேளூர்

## மக்கள் வகைப்பாடு

2011ம் ஆண்டின் மக்கள்தொகை கணக்கெடுப்பின் படி, 2151 வீடுகளும், 15 பேரூராட்சி மன்ற உறுப்ப்பினர்களும் கொண்ட கீழ்வேளூர் பேரூராட்சியின் மொத்த மக்கள்தொகை 8,272 ஆகும். அதில் ஆண்கள் 4,020 ஆகவும், பெண்கள் 4,252 ஆகவும் உள்ளனர். ஆறு வயதிற்குட்ட குழந்தைகள் 849 ஆகவுள்ளனர். பாலின விகிதம் ஆயிரம் ஆண்களுக்கு 1058 பெண்கள் வீதம் உள்ளனர். எழுத்தறிவு 89.82% ஆகும். மக்கள்தொகையில் இந்துக்கள் 89.87% ஆகவும், இசுலாமியர் 9.65% ஆகவும், கிறித்தவர்கள் 0.44% ஆகவும், பிறர் 0.05% ஆகவும் உள்ளனர்.  
கிழ்வேளூர் புதிய சட்டமன்ற தொகுதியாக 2010ம் ஆண்டு அறிவிக்கப்பட்டது. 2011 சட்டமன்ற தேர்தலில் தமிழகத்திலேயே அதிக சதவீதத்தில் வாக்கு பதிவாகி உள்ளது (91.89%)
# தேனி மாவட்ட அரசு மருத்துவமனைகள்

தேனி மாவட்டத்தில் சுகாதாரப் பணிகளுக்காக அரசு மருத்துவமனைகள், ஆரம்பச் சுகாதார நிலையங்கள் போன்றவை மாவட்ட மருத்துவப் பணிகள் மற்றும் குடும்ப நல இணை இயக்குநர் அலுவலரின் கீழ் இயங்கி வருகின்றன.
# தேனி மாவட்ட அரசு மருத்துவமனைகள்

## மருத்துவக் கல்லூரி மருத்துவமனை

தேனியில் அரசு மருத்துவக் கல்லூரி மருத்துவமனை ஒன்று அமைக்கப்பட்டுள்ளது. இந்த மருத்துவக் கல்லூரியில் ஆண்டுக்கு 100 மாணவர்கள் வீதம் மருத்துவப் படிப்புக்காகச் சேர்த்துக் கொள்ளப்படுகின்றனர். இந்தக் கல்லூரி மருத்துவமனையில் மருத்துவப் படிப்புக்குத் தேவையான அனைத்து மருத்துவ வசதிகளும் செய்யப்பட்டுள்ளதால் தேனி மாவட்ட மக்கள் மட்டுமின்றி அருகிலுள்ள கேரள மாநிலத்தின் இடுக்கி மாவட்ட மக்களும் இம்மருத்துவமனைக்கு வந்து சிகிச்சை பெற்றுச் செல்கின்றனர்.
# தேனி மாவட்ட அரசு மருத்துவமனைகள்

## அரசு மருத்துவமனைகள்

தேனி மாவட்டத்தில் பெரியகுளத்தில் 260 படுக்கை வசதிகளைக் கொண்ட மாவட்டத் தலைமை மருத்துவமனை ஒன்றும், ஆண்டிபட்டியில் 32 படுக்கை வசதிகளும் , போடிநாயக்கனூரில் 50 படுக்கை வசதிகளும், உத்தமபாளையத்தில் 48 படுக்கை வசதிகளும் கொண்ட தாலுகா மருத்துவமனைகளும், கம்பத்தில் 74 படுக்கை வசதிகளும், சின்னமனூரில் 38 படுக்கை வசதிகளும் கொண்ட அரசு மருத்துவமனைகள் என்று மொத்தம் ஆறு அரசு மருத்துவமனைகள் அமைக்கப்பட்டுள்ளன.
# தேனி மாவட்ட அரசு மருத்துவமனைகள்

## ஆரம்பச் சுகாதார நிலையங்கள்

தேனி மாவட்டத்தில் முதன்மை ஆரம்பச் சுகாதார நிலையங்கள் 8, கூடுதல் ஆரம்பச் சுகாதார நிலையங்கள் 17 செயல்பட்டு வருகின்றன. இவை தவிர 162 துணைச் சுகாதார மையங்களும் அமைக்கப்பட்டுள்ளன.
# தேனி மாவட்ட அரசு மருத்துவமனைகள்

## மாவட்டக் காசநோய் மையம்

தேனி மாவட்டத்தில் காச நோய் மையம் ஒன்றும் அமைக்கப்பட்டு செயல்பட்டு வருகிறது.
# தூங்காதே தம்பி தூங்காதே

**தூங்காதே தம்பி தூங்காதே** (*Thoongathey Thambi Thoongathey*) 1983ஆம் ஆண்டு வெளிவந்த தமிழ்த் திரைப்படமாகும். இப்படம் 4 கோடி ரூபாய் வசூலித்து சாதனை படைத்தது. நடிகைகள் ராதா, சுலக்சனா ஆகியோருடன் கமல்ஹாசன் இரட்டை வேடத்தில் நடித்த இத்திரைப்படம் எஸ். பி. முத்துராமன் இயக்கிய திரைப்படமாகும். ஏ. வி. எம் புரொடக்சன்சு தயாரித்த இத்திரைப்படம். கமல்ஹாசனின் சிறப்பான வெற்றித் திரைப்படங்களில் ஒன்றாகும்.
# தூங்காதே தம்பி தூங்காதே

## நடிகர்கள்

- கமல்ஹாசன்
- ராதா
- சுலக்சனா
- ஜமுனா
- கே. ஏ. தங்கவேலு
- வி. கே. ராமசாமி
- வினு சக்ரவர்த்தி
- கவுண்டமணி
- ஜனகராஜ்
- செந்தாமரை
- பசி சத்யா
- பிந்து கோஷ்
- திலீப்
- குயிலி
- குண்டு கல்யாணம்
- மாஸ்டர் ஹாஜா ஷெரிப்
- குள்ளமணி
- டைப்பிஸ்ட் கோபு
# தூங்காதே தம்பி தூங்காதே

## பாடல்கள்

இளையராஜா இசையமைத்த இப்படத்தில் இடம்பெற்ற பாடல்களை கவிஞர் வாலி எழுதியிருந்தார்.  
**-  
! எண்
! பாடல்
! பாடகர்(கள்)
! பாடலாசிரியர்
! நடித்தவர்கள்**  
| 1 | அட ராமா... | எஸ். ஜானகி | வாலி | கமல், ராதா |
| --- | --- | --- | --- | --- |
| 2 | நானாக நானில்லை... | எஸ். பி. பாலசுப்பிரமணியம் | கமல், ஜமுனா |  |
| 3 | சும்மா நிக்காத... | எஸ். ஜானகி, எஸ். பி. பாலசுப்பிரமணியம் | கமல், சுலக்சனா |  |
| 4 | தூங்காதே தம்பி... | எஸ். பி. பாலசுப்பிரமணியம் | கமல் |  |
| 5 | வானம் கீழே... | எஸ். பி. பாலசுப்பிரமணியம் | கமல் |  |
| 6 | வருது வருது... | எஸ். பி. பாலசுப்பிரமணியம், எஸ். ஜானகி | கமல் | } |
# செங்கதிர் (சிற்றிதழ்)

**செங்கதிர்** இலங்கையில் கிழக்கு மாகாணத்திலிருந்து வெளிவரும் கலை, இலக்கிய பண்பாட்டுப் பல்சுவை மாதாந்த இதழ்.
# செங்கதிர் (சிற்றிதழ்)

## முதலாவது இதழ்

2008ஆம் ஆண்டு சனவரி மாதம் (தி.வ. ஆண்டு 2039) வெளிவந்தது.
# செங்கதிர் (சிற்றிதழ்)

## பணிக்கூற்று

இலட்சியம் இல்லாமல் இலக்கியம் இல்லை.
# செங்கதிர் (சிற்றிதழ்)

## நிர்வாகம்

பிரதம ஆசிரியர்: செங்கதிரோன். துணை ஆசிரியர்: அன்பழகன் குருஸ், தலைமை அலுவலகம்: மட்டக்களப்பில் அமைந்துள்ளது.
# செங்கதிர் (சிற்றிதழ்)

## சிறப்பு

ஈழத்து இலக்கிய சிற்றிதழ்கள் வரிசையில் தொடர்ச்சியாக வெளிவந்து கொண்டிருக்கும் செங்கதிர் ஈழத்தில் மட்டுமல்லாமல் புலம்பெயர் நாடுகளிலும் வாசிக்கப்பட்டு வருகின்றது.
# செங்கதிர் (சிற்றிதழ்)

## அதிதிப் பக்கம்

ஒவ்வொரு இதழிலும் கலை, இலக்கிய, பொருளாதார, அறிவியல் துறைகளில் முக்கியத்துவம் பெற்று விளங்கும் ஒவ்வொருவர் அறிமுகம் செய்யப்பட்டு வருகின்றனர்.
# செங்கதிர் (சிற்றிதழ்)

## உள்ளடக்கம்

நீத்தார் நினைவுகள். இலக்கிய கட்டுரைகள், சிறுகதைகள், கவிதைகள், புது எழுத்தாளர் அறிமுகம், பிரபலமான எழுத்தாளர்களின் எனக்குப் பிடித்தமதை, ஆய்வுக் கட்டுரைகள், இளங்கதிர்(இளையோர் பக்கம்), வாசகர் வட்டம், குறுக்கெழுத்துப் போட்டி, தேடல், நினைவிதைத் தோய்தல், நூல்வரவு, பூங்கதிர் (மகளிர் பக்கம்), இலக்கியச் சந்திப்புகள் போன்ற பல்வேறு அம்சங்களை உள்ளடக்கியதாக உள்ளது.
# மானா மக்கீன்

**எம்.எம். மக்கீன்** (மானா மக்கீன், பிறப்பு: மே 29, 1937) 1950களில் இருந்து எழுதிவரும் ஓர் ஈழத்து எழுத்தாளரும் ஊடகவியலாளரும் பன்னூலாசிரியருமாவார்.
# மானா மக்கீன்

## வாழ்க்கைக் குறிப்பு

கொழும்பு ஜம்பட்டா வீதியில் முத்து முஹம்மத், நூருல் ஹஃபீலா தம்பதியினரின் புதல்வராக பிறந்த இவர், கொழும்பு சாஹிரா கல்லூரியின் பழைய மாணவராவார். இவரின் பாரியார்: நூர் மினசா, மகள்: பாத்திமா அஞ்ஜானா, மகன்: அசீம் அகமது.
# மானா மக்கீன்

## இலக்கிய ஆர்வம்

சிறு வயது முதலே இவர் இலக்கிய ஆர்வமிக்கவராக காணப்பட்டார். முதலாக்கம் 1950களின் ஆரம்பத்தில் வீரகேசரி ‘பாலர் வட்டாரத்’தில் ‘பால்காரன்’ என்ற குட்டிக் கதையாக பிரசுரமானது. அதைத் தொடர்ந்து ‘தினகரன் பாலர்’ கழகத்தில் பல கதைகள் எழுதியுள்ளார். ‘சுதந்திரனி’ல் சில ஆய்வுக் கட்டுரைகளையும்;. இலங்கை வானொலியில் வானொலி மாமாவினால் சாவகச்சேரி எஸ். சரவணமுத்து நடத்தப்பட்ட நிகழ்ச்சிகளில் பல ஆக்கங்களையும் எழுதி நேரடியாகப் பங்குபற்றியும் உள்ளார். இதுவரை 100க்கும் மேற்பட்ட கதைகளையும், 1000க்கு மேற்பட்ட கட்டுரைகளையும் இலங்கை இந்திய தேசிய பத்திரிகைகளிலும், சஞ்சிகைகளிலும் எழுதியுள்ளார்.
# மானா மக்கீன்

## பத்தி எழுத்தாளர்

- தினகரனில் “கண்டதுண்டா கேட்டதுண்டா||.
- தினகரனில் ‘லைட் ரீடிங்’
# மானா மக்கீன்

## எழுதியநூல்கள்

மானாமக்கீன் 1980ஆம் ஆண்டு முதல் 30 புத்தகங்களை எழுதி வெளியிட்டுள்ளார்.  
- ஆடு தன் ராணி – முதலாம் பதிப்பு: 1980 ஏப்ரல், வெளியீடு: அஸ்டலட்சுமி வெளியீட்டகம்,
- ஆடும் ராஜா – முதலாம் பதிப்பு: 1981 மே, வெளியீடு: அஸ்டலட்சுமி வெளியீட்டகம்,
- கமல் - அகில இந்திய சிறந்த நடிகர் – முதலாம் பதிப்பு: 1983 அக்டோபர், வெளியீடு: அஸ்டலட்சுமி வெளியீட்டகம்,
- இலண்டன் ரயில் கொள்ளை – முதலாம் பதிப்பு: 1990 சூன், வெளியீடு: அஸ்டலட்சுமி வெளியீட்டகம்,
- லைட்ரீடிங் - முதலாம் பதிப்பு: 1994 ஏப்ரல், வெளியீடு: புரவலர் ஹாசிம் உமர்
- லைட்ரீடிங் (2ம் பாகம்) – முதலாம் பதிப்பு: 1995 பெப்ரவரி, வெளியீடு: நவமணிப் பதிப்பகம்
- பேனாமுனையில் அரை நூற்றாண்டு – முதலாம் பதிப்பு: 1995 ஒக்டோபர், வெளியீடு: மணிமேகலைப் பிரசுரம்
- இளைய தலைமுறையினருக்கு இனிக்கும் இஸ்லாமிய கதைகள் – முக்தார் -ஏ. முஹம்மத் (தொகுப்பாசிரியர்: மானா. மக்கீன்) - முதலாம் பதிப்பு: 1996 மே, வெளியீடு: மணிமேகலைப் பிரசுரம்
- முஸ்லிம் டைஜஸ்ட் – முதலாம் பதிப்பு: 1996 மார்ச், வெளியீடு: மணிமேகலைப் பிரசுரம்
- என்னைக் கேளுங்கோ – முதலாம் பதிப்பு: 1996 ஏப்ரல், வெளியீடு: மணிமேகலைப் பிரசுரம்
- இதழியல் முன்னோடி எங்கள் பாரதியார் – முதலாம் பதிப்பு: 1997, வெளியீடு: மணிமேகலைப் பிரசுரம்
- 'ஜெயில்'லலிதா சிப்ஸ் – முதலாம் பதிப்பு: 1997, வெளியீடு: அஸ்டலட்சுமி வெளியீட்டகம்
- மானா மக்கீன் கதை மலர்கள் – முதலாம் பதிப்பு: 1997. வெளியீடு: மணிமேகலைப் பிரசுரம்
- என் நினைவில் ஒரு கவிஞர் – முதலாம் பதிப்பு: 1997, வெளியீடு: அய்யூப் இல்லம்
- இரு சமூகங்கள் இரு கண்கள் – முதலாம் பதிப்பு: 1997, வெளியீடு: மணிமேகலைப் பிரசுரம்
- இலங்கை கீழக்கரை இனிய தொடர்புகள் – முதலாம் பதிப்பு: 1998, வெளியீடு: மணிமேகலைப் பிரசுரம்
- இந்திய இலங்கை எழுத்தாளர்களின் ஈகைப்பெருநாள் கதைகள் - முதலாம் பதிப்பு: 1998
வெளியீடு: மணிமேகலைப் பிரசுரம்
- இந்திய இலங்கை எழுத்தாளர்களின் தியாகத் திருநாள் கதைகள் – முதலாம் பதிப்பு: 1998
வெளியீடு: மணிமேகலைப் பிரசுரம்
- நீடூர்- நெய்வாசல் நெஞ்சங்கள் – முதலாம் பதிப்பு: 1999, வெளியீடு: மணிமேகலைப் பிரசுரம்
- கீழக்கரைப் பண்பாட்டுக் கோலங்கள் – முதலாம் பதிப்பு: 2000 டிசம்பர், வெளியீடு: மணிமேகலைப் பிரசுரம்
- வரலாற்றில் இலங்கையும் காயல்பட்டினமும் – முதலாம் பதிப்பு: 2001, வெளியீடு: மணிமேகலைப் பிரசுரம்
- இலங்கை – முதலாம் பதிப்பு: 2000, வெளியீடு: குட்புக்ஸ் பப்ளிகேசன்ஸ்
- சிறுவர் பாலியல் கொடுமைகள் – முதலாம் பதிப்பு: 2002 , வெளியீடு: அஸ்டலட்சுமி பதிப்பகம்
- இலங்கை கண்டகுமரி – முதலாம் பதிப்பு: 2003, வெளியீடு: மணிமேகலைப் பிரசுரம்
- வாழும்பொழுதே வாழ்த்துவோம் – முதலாம் பதிப்பு: 2003 சூன்
- வள்ளல் ஹபீபு முகம்மது அரசர் – முதலாம் பதிப்பு: 2004, வெளியீடு: மணிமேகலைப் பிரசுரம்
- ஒரு முண்டாசுக் கவிஞரின் முஸ்லிம் நேசம் – முதலாம் பதிப்பு: 2005, வெளியீடு: மணிமேகலைப் பிரசுரம்
- நீடூர் காமராஜர் ஜுபைர் பாய் – முதலாம் பதிப்பு: 2006, வெளியீடு: மணிமேகலைப் பிரசுரம்
- தமிழுக்கு முதல் புதினம் கிழக்கரையிலிருந்து – முதலாம் பதிப்பு: 2007 மே, வெளியீடு: ஹாஜி ஏ.ஜீ.ஏ.ரிஃபாய் கீழக்கரை
- முத்தான முத்துப்பேட்டை – முதலாம் பதிப்பு: 2007 டிசம்பர், வெளியீடு: றஹ்மத் அறக்கட்டளை, சென்னை 4
# மானா மக்கீன்

## கலைக் கழக இஸ்லாமிய நுண்கலைக்குழு

கலை - இலக்கியத்துறை சம்பந்தமான அரசு நியமனங்களில் 1969இல் இலங்கைக் கலைக் கழக இஸ்லாமிய நுண்கலைக்குழு உறுப்பினராகவும், பின்பு 1977இல் அதேகுழுவின் செயலாளராகவும் நியமனம் பெற்றார். 1978ல் கலைக் கழக நாடகக்குழு அங்கத்தவராகத் தெரிவு செய்யப்பட்டார்;. 1992ஆம் ஆண்டிலிருந்து தொடர்ச்சியாக 10 ஆண்டுகள் திரைப்பட, நாடகத் தணிக்கைசபை அங்கத்தவராகப் பணியாற்றியுள்ளார்.
# மானா மக்கீன்

## நாடகங்கள்

புகழ்பூத்த ஆங்கில நாடகங்களான ‘டயல் எம் போர் மர்டர்’, ‘விட்னஸ் போ த பிரசிகியூசன்’, ‘நொட் இன் த புக்’ நாடக தமிழாக்கம் செய்து தனது புதுமை அரங்கின் மூலம் (Modern Stage) அரங்கேற்றியுள்ளார்.
# மானா மக்கீன்

## பெற்ற விருதுகள்

- ‘தாஜுல் உலூம்' - 1991 இலங்கை முஸ்லிம் கலாசார அமைச்சு
- ‘தமிழ் மணி' - 1992 இலங்கை இந்துசமயää கலாசார அமைச்சு
- ‘எழுத்து வேந்தன்' - 1994 தமிழ்நாடு முஸ்லிம் பத்திரிகையாளர் சங்கம்.
- ‘தமிழ்மாமணி' - 1994 தமிழ்நாடு, இஸ்லாமியத் தமிழிலக்கியக் கழகம்.
- ‘தமிழ்க் குமரன்'- 1994 அனைத்திலங்கை எம்.ஜி.ஆர் மன்றம்.
- ‘முத்தமிழ் வித்தகர்'- 1990 உலகத் தமிழ்ப் பண்பாட்டுக் கழகம்.
- ‘தமிழ்காவலன்' - 1996 தாய்லாந்து தமிழ்ப்பண்பாட்டுக் கழகம்.
- ‘ஆய்வு இலக்கியச்சுடர்'- 1999 சென்னை ராத்திபு ஜலாலிய்யா மையம்.
- ‘இலக்கிய சிரோமணி' - 1999 மலேசியா, கவிஞர் மன்றம்.
- ‘தீன்வழிச் செம்மல்’- 2003 குளச்சல் இஸ்லாமிய இளைஞர் சங்கம்.
- ‘கலாபூசணம்' - 2004 இலங்கை அரசு தேசிய விருது.
- ‘தேசத்தின் கண்'- 2005 இலங்கைப்பிரதமர் சாகித்திய விருது.
- ‘ஆய்வுத்தமிழ் ஆற்றுனர் - 2007 உலகத் தமிழுறவு பண்பாட்டு மன்றம். சென்னை.
- ‘இலக்கிய நிறைமதி' - 2007 ஸ்ரீலங்கா முஸ்லிம் கலைஞர் முன்னணி.
# மானா மக்கீன்

## பொற்கிழிகள்

- தமிழ் நாடு, அய்யம்பேட்டை, 14வது அல்-குர்ஆன் மாநாடு - 1993
- தமிழ்நாடு, சென்னை வி.ஜி.பி. சந்தனம்மாள் அறக்கட்டளை- 1993